На основу члана 37. став 1. тачка 24) Статута Града Ниша ("Службени лист Града Ниша", број 88/08 , 143/16 и 18/2019),

 Скупштина Града Ниша на седници одржаној \_\_\_\_\_\_\_\_\_\_\_ 2023. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Народног музеја Ниш за 2023. годину, 02 бр. 50/1-24 од 22.01.2024. године, који је Одлуком 02 бр. 80/5-24 од 30.01.2024.године, усвојио Управни одбор Установе.

II Решење доставити Народном музеју Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

 доц. др Бобан Џунић

 **Образложење**

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Народног музеја Ниш, на седници одржаној 30.01.2023. године, донео је Одлуку 02 бр. 80/5-24, којом je усвојио Извештај о раду и пословању Народног музеја Ниш за 2023. годину и доставио га Градскoj управи за друштвене делатности на даље поступање.

У 2023. години, Народни музеј Ниш, као установа од великог културног значаја за овај део Србије, наставила је започете активности, а посебну пажњу посветила је реализацији својих основних циљева: стручна обрада збирки, заштита културних добара, археолошка истраживања, изложбене активности, едукација и презентација. Акценат је био на конзервацији и препарацији културних добара из различитих збирки и сталних поставки у објектима Музеја.

Музеј је у 2023. години обележио 90 година од оснивања организацијом низа активности у циљу промоције Музеја, а посебно Медијане.Тим поводом, на Медијани је по први пут одржана свечана академија поводом обележавања Градске славе, затим XII музички фестивал Константинус и свечано отварање манифестације Туристички форум Србије.

У 2023. години, Музеј је забележио богату и разврсну изложбену активност, а треба поменути колективну изложбу „Дародавцима у част“ приређену са циљем одавања почасти свима који су протеклом периоду поклањали предмете Музеју и тиме омогућили оснивање Музеја и развој збирки, затим изложба „Етнологија у музеју“ која је на потпуно нов начин омогућила публици да сагледа све процесе који се одвијају у Музеју, као и ретроспективна изложба уметничких дела нишког сликара Симе Чемерикића.

Настављена су археолошка истраживања на локацијама: Велика Хумска чука, Медијана, Јагодин мала, Пантелеј и Средње поље у Брадарцу код Алексинца.

У прошлој години Музеј је објавио два зборника, један каталог изложби, један репринт музејских водича и музејског забавника и две публикације.

У 2023. години, забележен је раст броја посетилаца у односу на 2022. годину. Музеј бележи укупан број од 135.064 посетилаца, од чега 98.638 домаћих и 36.426 страних посетилаца.

Имајући у виду да је Извештај о раду и пословању Народног музеја Ниш за 2023. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности је израдила нацрт Решења као у диспозитиву.

 вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Данијела Спасовић